24 persones s'incorporen a l'Ajuntament d'Alboraia en una nova edició del Taller d'Ocupació 2022-2023
30 de desembre de 2022

L'alcalde d'Alboraia, Miguel Chavarría, ha donat la benvinguda a les 24 persones que formaran part de la plantilla de l'Ajuntament durant 12 mesos a través del Taller d'Ocupació 2022-2023. Es tracta d'una nova edició de la iniciativa de la regidoria de Desenvolupament Econòmic, Treball, Comerç i Consum de Sebastián Torres, que persegueix no sols retornar al mercat laboral a persones desocupades, sinó també reforçar les labors de les regidories de Joventut (Zeudy Estal) i Turisme (Raquel Casares).

10 persones formaran l'alumnat de cada especialitat: Informació Juvenil i Promoció Turística Local i Informació al Visitant. Totes dues parts estaran tutelades per un docent en cada categoria, una persona administrativa i una persona a càrrec de la direcció. La duració del contracte és de 12 mesos en jornada completa, cobraran un sou cada mes i cotitzaran en la Seguretat Social.

Al final del Taller d'Ocupació, obtindran els certificats corresponents de professionalitat per especialitat de nivell 3. El programa està subvencionat per la Generalitat Valenciana a través de la direcció territorial Labora i el fons social europeu. Les ofertes d'ocupació s'han seleccionat per sondeig des del Espai Labora i gestionades per l'Agència de Desenvolupament Local.

Miguel Chavarría, acompanyat dels regidors Sebastián Torres i Zeudy Estal, ha explicat a l'alumnat la labor indispensable que realitzaran: "Sereu la primera cara que veja el visitant d'Alboraia i ens ajudareu a promoure una alternativa d'oci segur entre la nostra joventut, com fem des de fa anys".